[image: image1.jpg]PENIYbJAUKA CPIICKA
I'PAJJ 3BOPHUK
TPAZIOHAYE/THUK

I'PA/ICKA YIIPABA T'PAJIA 3BOPHUK
ONJELEILE 3A CTAMBEHO-KOMYHAJIHE TTIOCJIOBE M IIOCJOBE CAOFPARAJA

Caemoz Cage 124 75400 3eophur; Tea: 056/232-238, daxc: 056/232-221, www,gradzvornik.org, e-mail: stambeno. komunalno@gradzvornik.org





Број: 05-96-91/2023
Датум: 29.01.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, за издавање еколошке дозволе за објекат трансформаторске станице 35/10 kV Зворник, од 30.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, ЕКОЛОШКА ДОЗВОЛА за објекат трансформаторске станице 35/10 kV Зворник, која се налази на грађевинској парцели означеној као к.п. број: 781  К.О. Зворник-град. 
2. Опис активности и постројења за које се издаје еколошка дозвола:
Трафостаница 35/10 kV "Зворник" је лоцирана на земљишту опште друштвене имовине. Прилаз објекту је омогуен са улице 9. Априла. Са једне стране по дужини објекта постављено је трафопостоље са једним трансфором у погону и једним резервним. ТС 35/10 kV Зворник изграђена је ради рјешења снабдјевања електричном енергијом подручја града Зворника, Козлука и дјелимично подручја Власенице за дужи период. Грађевински објекат је спратности: ниско приземље + високо приземље укупне површине 90m2.
            2.1.  Погони и постројења за које се издаје еколошка дозвола су:

· Објекат - погонска зграда са енергетским трансформатором 
3. Инвеститор МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Сва уграђена технолошко-машинска опрема и инсталације морају одговарати важећим стандардима и нормама квалитета што се потврђује потребним атестима и употребним дозволама за све машине које буду инсталисане. 

· Мониторинг основних полутаната загађења ваздуха вршити у непосредној близини објекта у случају акцидената (пожар и сл.).

· Ниво буке који се емитује из објекта, треба да задовољи параметре прописане у Правилнику о граничним вриједностима интензитета буке („Службени гласник Републике Српске“, број: 02/23).
· Вршити редован преглед и испитивања исправности уређаја, машина и опреме и вршити одржавање истих према упутству произвођача. 

· Уређаји, опрема и машине који емитују буку морају бити атестирани и тако конструисани или изоловани да у спољну средину не емитују буку. 

· Испитивања опреме, машина и уређаја, мора се вршити у складу са Закономском регулативом која регулише ову област: Законом о заштити на раду („Службени гласник Републике Српске“, број: 01/08 и 13/10), односно у складу са Правилником о поступку и роковима превентивних и периодичних прегледа и испитивања опреме за рад и превентивних и периодичних испитивања услова радне средине („Службени гласник Републике Српске“, број: 66/08, 52/09 и 107/09). 

· Примијенити правилан избор изолационог нивоа саме изолације, те спојне и овјесне опреме према захтјевима Правилника о техничким нормативима за изградњу надземних електроенергетских водова називног напона од 1 kV до 400 kV („Службени лист СФРЈ“, број: 65/88 и „Службени лист РБиХ“, број: 2/92 и 13/94). 

· Придржавати се захтјева Правилника о техничкој документацији и одржавању електроенергетских објеката Електропреноса - ПРЕ 001. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Опасни отпад прикупљати и отпремати по настајању количине рентабилне за отпрему (трафо уља), а складу са Правилником о управљању отпадним уљима („Службени гласник Републике Српске“, бр. 9/22). 

· Локацију редовно одржавати (кошење траве, уклањање ситног растиња и сл). 

· Оборинске воде са локације одвоити у јавну атмосферску канализацију или околне зелене површине.
· Снабдијевање водом за санитарне и противпожарне потребе обезбједити из јавног водоводног система, а мјерне уређаје - водомјери одржавти у исправном стању како је то предвиђено чл. 54. Закона о водама („Службени гласник Републике Српске", број: 50/06, 92/09, 121/12 и 74/17); 

· Одводњу и третман фекалних отпадних вода изврши према условима прописаним Правилником о условима за испуштање отпадних вода у јавни канализациони систем („Службени гласник Републике Српске ", број: 44/01).
· Одговорно лице објеката, треба да активно и ажурно води послове и евиденцију чишћења и одржавања истих.
· Уколико експлоатацијом и функционисањем предметног објекта, дође до промјене природног режима вода, а то проузрокује штете било каквог карактера, инвеститор је обавезан да узроке штете отклони, а штету надокнади.

· На локацији држати одговарајуће количине адсорбенса - средства за суво чишћење тла и радних површина, истим дјеловати у случају интервенције код просипања уља, мазива, горива и др. супстанци. 

· Око трафо-постоља насут је слој туцаника дебљине 20 cm који треба да апсорбује евентуално расуто уље. 

· Манипулативни плато редовно одржавати, тј. свакодневно како неби дошло до непотребних загађења вода.
· У случају акцидентног излијевања нафте и нафтних деривата на локацији одмах извршити њихово прикупљање коришћењем комерцијалних патентираних средстава – апсорбенс (пијесак, пиљевина, екопор и др.) и настали отпад одложити као опасни.
· Не смије се вршити неправилно одлагање било какве врсте отпадних материја на локацији предметног објекта.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18). 
· Отпад прикупљати и класификовати у складу са Каталогом отпада и збрињавати га с овлаштеном институцијом. 

· За привремено збрињавање отпадног трафо-уља користити водонепропусне металне бачве до коначног збрињавања. 

· Трансформаторе након завршеног радног вијека правилно одлагати и предавати на даљи третман овлаштеним лицима који се баве прикупљањем те врсте отпада.
· Контејнери морају бити лоцирани на чврстој водонепропусној подлози у наткривеном простору.

· Све уговоре за збрињавање свих врста отпада закључити са овлашћеним институцијама за збрињавање органског и комуналног отпада, класификованог по Правилнику о категоријама, испитивању и класификацији отпада („Службени гласник Републике Српске“, број: 19/15 и 79/18). 

· Опасни отпад отпремати по настајању количине рентабилне за отпрему (трафо уља), а складу са Правилником о управљању отпадним уљима („Службени гласник Републике Српске“, број: 9/22). 

· Није дозвољено мијешати опасни и неопасни отпад.

· Склопити Уговор за збриљавање опасног отпада са организацијом овлаштеном за збрињавање ове врсте отпада.

· Водити мјесечну и годишњу евиденцију о количинама насталог отпада.
· Одговорно лице дужно је да се придржава мјера Плана управљања отпадом у складу са Законом о управљању отпадом („Службени гласник Републике Српске", бр. 111/13, 106/15, 16/18, 70/20, 63/21 и 65/21). 

· Поштовати мјере и активности дефинисане Планом управљања отпадом уз обавезно вођење евиденције продукованих врста отпада. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити током рада пословног објекта 
	ШИФРА
	НАЗИВ ОТПАДА

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02 06* 
	Синтетичка моторна уља, уља за мјењаче и подмазивање

	13 03 
	Отпадна уља за изолацију и пренос топлоте

	13 03 01* 
	Уља за изолацију и пренос топлоте која садрж ПЦБ

	13 03 06* 
	Минерална хлорована уља за изолацију и пренос топлоте другачија од оних наведених у 13 03 01

	13 03 07* 
	Минерална нехлорована уља за изолацију и пренос топлоте

	13 03 08* 
	Синтетичка уља за изолацију и пренос топлоте

	13 03 09* 
	Одмах биоразградива уља за изолацију и пренос топлоте

	13 03 10* 
	Остала уља за изолацију и пренос топлоте

	13 07 01*
	Погонско гориво и дизел   

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући одвојено сакупљани комунални амбалажни отпад) 

	15 01 10*
	Амбалажа која садржи остатке опасних супстанци или је контаминирана опасним супстанцама 



	15 02
	Апсорбенси, филтерски материјали, материјали за упијање и заштитна одјећа 

	15 02 02*
	апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанц.

	16
	Апсорбенти, материјали за филтере, крпе за брисање, заштитна одјећа која је другачија од 15 02 02* 

	16 02 
	Отпади од електричне и електронске опреме

	16 02 09*
	Трансформатори и кондезатори који садрже ПЦБ

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 03
	Остали комунални отпади

	20 03 01
	Мијешани комунални отпад

	20 03 99
	Комунални отпад који није другачије спецификован


             Напомена: Опасни отпад у Каталогу отпада има ознаку звјездице (*)
             3.3.4.  Остале мјере заштите 
· Испоштовати сигурносна растојања око трафостанице. Трафостанице не стварају електромагнетско зрачење, већ електромагнетску индукцију, па је због тога прописана сигурна удаљеност трафостанице 110 kV од 15 метара (сприједа) и 12 метара са стране.
· У складу са захтјевима заштите животне средине и урбанизма, планским ограничењима, не смију се градити осјетљиви објекти попут стамбених кућа и дјечјих вртића у близини трафостанице. 

· Током фазе експлоатације придржавати се захтјева Правилника о техничкој документацији и одржавању електроенергетских објеката „Електропренос-а Сарајево-ПРЕ 001" , Правилника о заштити на раду при кориштењу електричне струје, („Службени лист СРБиХ“), број: 34/88 и 2/92. 

· Опасност од напона корака и додира отклонити правилном изведбом уземљивачког система стубних мјеста према захтјевима Правилника о техничким нормативима за изградњу надземних електроенергетских водова називног напона од 1 kV до 400 kV, („Службени лист СФРЈ“), број: 65/88 и  („Службени лист СРБиХ“,) број: 2/92 и 13/94. 

· Током одржавања трафо станице у фази експлоатације обезбједити да просјеке буду у складу са захтјевима у Правилнику о техничким нормативима за изградњу надземних електроенергетских водова називног напона од 1 kV до 400 kV, („Службени лист СФРЈ“), број: 65/88, и  („Службени лист СРБиХ“), број: 2/92 и 13/94. Такође, придржавати се обавезно захтјева Правилника о техничкој документацији и одржавању електро-енергетских објеката Електропреноса - ПРЕ001. 

· У циљу заштите безбједности и здравља радника, заштите радне и животне средине инвеститор је дужан обезбједити редовну контролу исправности средстава за рад (њихово одржавање и чишћење у складу са упуствима произвођача као и едукацију радника из области заштите на раду и заштите од пожара), о чему треба водити уредну евиденцију.
· Како би се превентивно дјеловало на појаву нежељених догађаја неопходно је организовати редовне прегледе средстава рада, електро и громобранских инсталација, узорковање и анализу трансформаторског уље од стране овлаштене организације. 

· Руковање и одржавање опреме треба спроводити према упутствима произвођача. 

· Неопходно је обезбједити одговарајућу опрему (заштитна одјела, обућа, рукавице и сл. у складу са радом на електроенергентским постројењима) за раднике и надзирати њихову употребу, као и водити уредну евиденцију о заштитној опреми која се користи. 

· Потребно је обавити обуку радника за безбједно руковање електроенерегтском опремом. Обуку треба да спроведе овлаштена организација, 

· Забранити и строго контролисати да се расипају било какви отпатци на локацији. 

· Све запослене укључити у процес еколошке едукације. 

· Обезбиједити стално праћење-проучавање и примјену еколошких прописа, правила и технолошких упутстава. 

· Стално радити на ограничавању буке искључивањем рада машина када нема потребе за њиховим радом, одржавати исправност опреме, итд. 

· Оптималном организацијом процеса рада успоставити и водити мониторинг и то тако да мониторинг буде саставна функција технолошког процеса са свим захтјевима, али и предностима у активностима предметног погона. 

· Праћењем прописа те другим спознајама изналазити нове методе које ће допринијети побољшању техничко–технолошких и организационих и других мјера заштите радне и животне средине.
            3.3.5.   Мјере превенције несретних догађаја
· За спречавање евентуалних акцидентних ситуација и регулисања понашања запослених радника у случајевима оштећења, хаварије постројења, инсталација, пратеће опреме и средстава, треба се придржавати свих мјера техничке заштите и дефинисаних поступака понашања у упуствима за рад и одржавање опреме и средстава, интерним упуствима корисника, као и мјере заштите на раду и противпожарне заштите, предвиђених одговарајућим Правилницима, Елаборатима, Плановима, Законима и другим прописима.
            3.3.6.   Мјере након затварања постројења
· Уклањање објекта извршити у складу са одредбама Законом о уређењу простора ("Сл. гласник Републике Српске", бр. 40/2013, 2/2015 - одлука УС, 106/2015 и 3/2016 - испр., 104/2018 - одлука УС и 84/2019), чл. 149.
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
· Потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.
         3.4. Инвеститор, МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела бр. 2: Граничне вриједности квалитета ваздуха на локацији
	Загађујућа материја
	Јединица мјере
	Граничне вриједности (µg/m3)

	SO2
	µg/m3
	350

	РМ10
	µg/m3
	50

	NO2
	µg/m3
	150

	CO
	µg/m3
	Висока вриједност 10.000 (µg/m3)

	O3
	µg/m3
	120


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у трећој зони. Дозвољени нивои вањске буке дати су у сљедећој табели. 
Табела бр. 3:  Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
          4.3.  Вршити физичко-хемијску анализу земљишта у складу са Правилником о граничним и ремедијационим вриједностима загађујућих, штетних и опасних материја у земљишту („Службени гласник Републике Српске", број: 82/21) у случају инцидентне ситуације (прољевање трафо уља и сл.) или по налогу еколошког инспектора). 

           4.4. Мјерења електромагнетних зрачења на локацији постројења и код најближег индивидуалног стамбеног објекта потребно је извршити у складу са Правилником о заштити електромагнетних поља до 300 GHz („Службени гласник Републике Српске", број: 99/19) послије пуштања у рад, у случају квара на опреми и акцидентних ситуација или по налогу еколошког инспектора.
5.     Мониторинг
         5.1.  Одговорно лице МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, дужно је спроводити мониторинг загађујућих материја у периоду важења еколошке дозволе како је прописано у табели:
Табела  бр. 4: План мониторинга     
	Предмет мониторинга

	Параметар који се осматра

	Мјесто вршења мониторинга

	Начин вршења мониторинга одабраног фактора/ врста опреме за мониторинг

	Вријеме вршења мониторинга сталан или повремен мониторинг
	Разлог због чега се врши мониторинг одређеног параметра


	Квалитет ваздуха

	Изршити мјерење параметара показатеља квалитета ваздуха SO2, NO2, CO
и PM10

	Локација предметног објекта послије акцидентних догађаја

	Мониторинг имисија загађујућих материја у складу са Уредбом о вриједностима квалитета ваздуха („Сл. гласник Републике Српске”, бр. 124/12)
	По налогу инспектора

	Утврђивање утицаја на квалитет ваздуха


	Ниво буке

	Извршити мјерење нивоа буке

	Локација предметног објекта и на граници парцеле према најближим објектима
	Мјерење буке вршити у складу са Правилником о гран.вриједностима интензитета буке („Сл.гласник Републике Српске", бр. 2/23
	Један пут годишње 
	Утврђивање утицаја буке на животну средину


	Ниво електромагнетног зрачења

	Извршити мјерење нивоа електормагнетног зрачења

	Локација предметног објекта и на граници парцеле према најближим објектима

	Мјерење нивоа електормагнетног зрачења вршити у складу са Правилником о заштити електромагнетних поља до 300 GHz („Службени гласник Републике Српске", бр. 82/21)
	По налогу инспектора

	Утврђивање утицаја електормагнетног зрачења на животну средину


	Квалитет земљишта

	Визуелно надгледање површина локације, код акцидентних ситиација (просипање трафо уља)
	На локацији

	Узимање узорка земљишта у случају акцидентних ситуација или по налогу инспектора
	У случају акцидента или по налогу инспектора

	Утврђивање квалитета земљишта након акцидентних ситуација у животној средини



5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, МХ „ЕРС“-МП а.д. Требиње – ЗРДП „ЕЛЕКТРО – БИЈЕЉИНА“ а.д. Бијељина, дана 30.11.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат трансформаторске станице 35/10 kV Зворник, која се налази на грађевинској парцели означеној као к.п. број: 781  К.О. Зворник-град.
       Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик, која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 5310-11/23 од 16.11.2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-23-000 518 од 15.08.2023.год 

· СЕРТИФИКАТ, JUQS Друштво за сертификацију и надзор система квалитета, регистарски број: Q-2125.
· СЕРТИФИКАТ, JUQS Друштво за сертификацију и надзор система квалитета, регистарски број: Е-0727.
· СЕРТИФИКАТ, JUQS Друштво за сертификацију и надзор система квалитета, регистарски број: О-0711.
· СЕРТИФИКАТ, Sistema – BOS, број: 0223/БМС16403.
· Лист непокретности – извод број: 177, Републичка управа за геодетске и имовинско – правне послове Бања Лука, ПЈ Зворник, К.О. Зворник -град, број: 21.21-952.4-1-1763/2023-1 од 28.09.2023.год.

· План управљања отпадом, „ПРЕВЕНТА“ д.о.о. Угљевик, број протокола: 5310-1-11/23 од 16.11.2023.год.
· Доказ о уплати градске административне таксе.
         У достављеним Доказима наведено је да је предметна  трафостаницa дио система који служи за пренос електричне енергије. Њен задатак је трансформација напона са вишег напонског нивоа на нижи или обрнуто.Трафостаница 35/10 kV "Зворник" је лоцирана на земљишту опште имовине друштвене. Прилаз објекту је омогуен са улице 9. Априла. Са једне стране по дужини објекта постављено је трафопостоље са једним трансфором у погону и једним у резервним. 

        Предметна трафостаница је зидана, класичне изведбе са трансформаторима постављеним напољу на бетонском постуљу. Постављен је један 35/10 kV 1500 kVА трансформатор, и један 10/0,4 kV 250 kVА, с тим што су им постоља одвојена и налазе се на супротним странама зграде.
       Трафостаница Зворник припада 35 kV мрежи РЈ Бијељина која је у саставу ЗЕДП "Електро Бијељина" А.Д. Бијељина. Трафостаница је у сталном погону. ТС 35/10 kV Зворник изграђена је ради рјешења снабдјевања електричном енергијом подручја града Зворника, Козлука и дјелимично подручја Власенице за дужи период. Грађевински објекат је спратности: ниско приземље + високо приземље укупне површине 90m2.

       Трафостаница је зидана класичне изведбе са трансформаторима постављеним напољу на бетонском постољу. Постављен је један 35/10 kV 1500 kVА трансформатор, и један 10/0,4 kV 250 kVА, с тим што су им постоља одвојена и налазе се на супротним странама зграде. У трафостаници је је постављена просторија за Accu батерију, WC, команду и просторија за 55 и 10 kV ћелије. У просторији за команд смјештена је командна плоча са мјерним инструментима и релејима, разводна плоча ниског напона (блок I) и исправљач. У просторји за 35 и 10 kV ћелије, смјештена је ћелија а исте су призидне тако да је 35 kV ћелије с једне стране а 10 kV ћелије с друге стране ТС, а измедју њих је ходник за надзор и манипулацију. Прикључак трансформатора 35/10 kV изведен је на 35 и на 10 kV зрачно, а прелаз 10 kV од трансформатора до 10 kV сабирница изведен је преко плафона трафостанице са плосним бакром на потпорним изолаторима. 
          Заштита постројења постављена је пренапонска и прекострујна. Заштита од пренапона је остварена уградњом катодних одводника пренапона на излази на ДВ 35 и 10 kV. На излазима ДВ 35 kV постављени су катодни одводници тип КОА 37,5 kА "Електросрбија" а на излазима ДВ10 kV тип КОА 12,5 kА "Електросрбија". Прокострујна заштита постављена је као секундарна, у свим далеководним 1 трафо ћелијама 35 и 10 kV. У свим ћелијама уграђени су струјни мјерни трансформатори у две фазе са два језгра, и то са језгром за мјерење и језгром за заштиту. За прекострујне релеје употријебљен је "Искра" тип Р14 који је прикључен на струјне трансформаторе на двије фазе. Релеј омогућује двоструко струјно подешавање, код мањих струја релеј дјелује са временским затезањем, а код већих струја тренутно. 

Заштита од струје кратког споја у мјерним ћелијама 35 и 10 kV, и делије кућног трафоа је остварена уградњом одговарајућих осигурача. 10/0,4 kV изведен је на 10 kV страни зрачно а на 0,4 kV страни спојен каблом NYBY 3x150+95 mm2 на н.н. разводну плочу. За сигналне каблове остављени су испоред ћелија карали, који су спојени са каналом у командној просторји. Канали су прекривени ребрастим лимом. Ћелије 35 и 10 kV су рађене од профилног жељеза, а зидови између ћелија су прављене од хераклита. Сабирнице 35 kV су једноструке а постављене су на потпорне исолаторе на преградним зидовима ћелија 35 кВ, а сибирнице 10 kV на потпорне изолаторе на преградним зидовима ћелија 10 kV. 
       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 04.12.2023.- 04.01.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

